62022CO0324_INF
A Bíróság (hatodik tanács) 2022. december 1‑jei végzése –UNIS kontra Bizottság
(C‑324/22. P. sz. ügy)
„Fellebbezés – A Bíróság eljárási szabályzatának 181. cikke – Szociális biztonság – Az önálló vállalkozókat képviselő nemzeti szervezet – Az Európai Bizottsághoz benyújtott panasz – Az EUMSZ 153. cikkének (4) bekezdése – A tagállamok hatásköre – A panasz elutasítása – EUMSZ 263. cikk – Kötelezettségszegés megállapítása iránti kereset megindításának hiánya – Nem uniós jogi aktus megsemmisítésére irányuló kereset – A megtámadható aktus hiánya – A kereset elutasítása nyilvánvaló elfogadhatatlanság miatt – Nyilvánvalóan megalapozatlan fellebbezés”
Megsemmisítés iránti kereset – Az uniós bíróság hatásköre – Megállapítási ítélet iránti kérelem – Uniós jogi kötelezettségszegés megállapítása iránti kérelem – Elfogadhatatlanság
(EUMSZ 263. cikk)
(lásd: 22. pont)
Rendelkező rész
1)
A Bíróság a fellebbezést mint nyilvánvalóan megalapozatlant elutasítja.
2)
Az Union nationale des indépendants solidaires (UNIS) maga viseli saját költségeit.